**Жиковишки манастир „Св. Атанас"** (грчки: *Άγιος Αθανάσιος Ζηγκοβίστης* или *Ζηκόβιστας*) — манастир во Костурско, Егејска Македонија. Влегува во состав на Шишанско-сачишката епархија на Цариградската патријаршија. Изворно ѝ припаѓал на Охридската архиепископија.

Местоположба
------------

Манастирот се наоѓа во областа Костенарија, на територијата на Општина Рупишта. Сместен е на рид меѓу селата Жиковишта и Либешево.

Историја
--------

Според два турски фермана, подоцна изгубени, манастирот е изграден во 1629 г. и со тоа е најстариот споменик на архитектурата во Костенаријата. Митрополитот Филарет Костурски (1889 - 1899) напишал дека на северното крило на манастирот има плоча која говори за негово обновување од Партениј во 1747 г. Во 1759 г. е изграден метохот, а следната година и направено и северното крило.

Во главниот дел на црквата има фрески од 1785 г. а оние во припратата во се од 1787 г. Живописот е дело на мајсторот Михаил од епирското село Кионат. На плоча на јужниот ѕид стои годината 1817. Зачувани се два ктиторски натписа — еден во наосот и еден во нартексот.

Видението на Свети Петар Александриски.
За време на Грчката вооружена пропаганда во Македонија (1904 – 1908) манастирот бил збирно место за андартските чети. Затоа, по андартскиот напад на селото Езерец на 15 март во кој загинале 8 Македонци, на 2/17 март 1905 г. овој манастир е нападнат и наполно изгорен (си исклучок на црквата) од Костенариската реонска чета на МРО на чело со Кирјак Шкуртов и милицијата од костенарските села. Пред тоа се ликвидирани гркоманите Атанасиос Борозис и Фотиос Фотијадис од Либешево, кои зеле учество во убиството на костурскиот војвода Костандо Живков.

Во 1918 г. манастирот ѝ е одземен на Костурската епархија и станал дел од Шишанско-сачишката. Долги години во него служел отецот Сидер Ковачев (Сидерис Ковацијадис) од Либешево.

Во 1976 г. манастирот е прогласен за заштитен споменик на културата.

Галерија
--------

* Фрески
* 
* 
* 
*

Поврзано
--------

* Шишанско-сачишка епархија

Наводи
------

1. ↑  „Άγιος Αθανάσιος Ζηγκοβίστης". Архивирано од изворникот на 7 февруари 2008. Посетено на 12 март 2008.
2. ↑  Η πρώτη Cyberότσαρκα! (Μονή Αγ.Αθανασίου)
3. 1 2 3  „Τα μοναστήρια της Καστοριάς (μέρος 2ο)". Ιστορικά Καστοριάς. Посетено на 6 јануари 2014.
4. 1 2 3 4 5  Δόικος, Νίκος & Γιάννης Σίσιου & Δημήτριος Τσουρτσούλας (1995). *Καστοριανά Μνημεία: Μακεδονική Κληρονομιά*. Χρωμογραφή. стр. 113.
5. ↑  Снегаров, Иван (1995) [1932]. *История на Охридската архиепископия-патриаршия, т.2* (Второ фототипно. изд.). София: Академично издателство „Проф. Марин Дринов". стр. 489. ISBN 954-430-345-6.
6. 1 2  „ΥΑ ΥΠΠΕ/Α/Φ25/49369/4210/10-4-1976 - ΦΕΚ 572/Β/29-4-1976". Διαρκής κατάλογος κηρυγμένων αρχαιολογικών τόπων και μνημείων. Архивирано од изворникот на 2020-09-27. Посетено на 14 декември 2014.
7. ↑  „Άγιος Αθανάσιος Ζηγκοβίστης". Νομαρχιακή Αυτοδιοίκηση Καστοριάς. Архивирано од изворникот на 2016-12-28. Посетено на 27 декември 2016.
8. ↑  Марков, Георги Христов (2002). *Хрупищко* (PDF). Хасково: Държавен архив - Хасково, Интерфейс. стр. 155. ISBN 954-90993-1-8.
9. ↑  Силяновъ, Христо (1943). *Освободителнитѣ борби на Македония* (PDF). II. Следъ Илинденското възстание. София: Издание на Илинденската Организация. стр. 210.
10. ↑  Шкуртовъ, Кирякъ (1940). „Революционната епоха в Костенарията - 1903 - 1908 год" (PDF). *„Илюстрация Илиндень"*. София. **XII** (4 (114): 10. Занемарен непознатиот параметар `|month=` (help)
11. 1 2  „Ιεροί Ναοί του Προφήτη Ηλία στο Βόιο". Το Βόιον. Архивирано од изворникот на 2015-01-03. Посетено на 3 јануари 2015.

Надворешни врски
----------------

* Жиковишки манастир на Ризницата ?